NLDTF e hlokomela gore bontši bja mekgatlo yeo e sa fihlelelego dinyakwa tšeo di goeletšwago di nyaka thekgo e le gore di ka aga mekgatlo ya tšona. Bakeng sa go thuša mekgatlo ye, go dirilwe tokišetšo bakeng sa mekgatlo yeo e sa dutšego e le lenaneong la go itumelelanya le dinyakwa tše goeleditšwego bakeng sa go dira kgopelo di ithekgile ka mekgatlo e šetšego e theilwe yeo e ka kgonago go fihlelela dinyakwa tše di goeleditšwego. HLE HLOKOMELANG: Dikgopelo tša Mohlakanelwa magareng ga Mekgatlo ye e sa Dirego Mašokotšo gotee le di-Co-operatives goba di-Closed Corporation goba (Pty) Ltd. di ka se amogelege. DINYAKWA BAKENG SA GORE BAŠOMIŠANI BA KGONE GO ŠOMA A.1. MOKGATLO O MOGOLO O TLA: • • • • • • • Amogela tšhelete legatong la mokgatlo o thušwago. Fetišetša bokgoni mokgatlong o thušwago e le gore o kgone go ba le phihlelo. Thuša mokgatlo go kgetha bahlahlobi ba dipuku. Bea leihlo le go thuša mokgatlo wo o thušwago. Matlafatša mokgatlo o thušwago gore o be boemong bja go itirela kgopelo ka noši go fihla nywageng e mebedi. Ikarabela bakeng sa go romela dipego kamoka tša projeke. Ikarabela bakeng sa mediro ya projeke le tšhelete yeo e abetšwego le go dirišwa.